יניב סוויסה

יניב סוויסה (נולד ב-21 בספטמבר 1977) הוא יוצר, שחקן, מדבב ובמאי ישראלי. סוויסה נולד וגדל באור עקיבא לניסים, מאמן כדורגל, ופירחה, מנהלת מעון לגיל הרך. למד בבית הספר רוטשילד בעיר ובתיכון נעמת בחדרה במגמת צילום סטילס. בגיל 17 השתתף בצוותי בידור בגבעת אולגה וטבריה עד גיוסו לצבא (שרת כנהג בחטיבת הנח"ל). במשך שמונה שנים הופיע לסירוגין ב"צוותא" בערבי במה פתוחה עם הרכבי נונסנס ידועים. בשנת 2000 למד משחק כשנה בסטודיו למשחק של יורם לוינשטיין. בשנת 2008 הצטרף בתפקיד אורח לסדרה "גם להם מגיע" יחד עם ליאור אשכנזי, גידי גוב ועוד. ב-2013 שיחק בתפקיד אורח בסדרה "קופיקו" בתפקיד מומו סלע. ב–2014 שיחק בסדרה "רמזור" בתפקיד רפי איצקוביץ. בשנת 2015 השתתף בפרסומת של חברת ״URBAN״ לצידם של דרור זיו, ושולה זקן. בשנת 2017 שיחק בתפקיד אורח בסדרה "לה פמיליה" בתפקיד שודד בחלום רמי (מריאנו אידלמן). ב-2018 שיחק ב"כפולה", בתפקיד מישל, המאבטח של נועה קירל. באותה שנה החל לגלם את הקצב נסים שמעוני בסיטקום "קופה ראשית", המשודר בערוץ כאן 11. בנוסף, במסגרת השתתפותו בתוכנית, החל להגיש ב-2021 את הפודקאסט "הקצבייה", בו גילם את דמותו של נסים מהסדרה. בשנים 2019–2020 שיחק בסדרה "שב"ס" בתפקיד מאיר כהן. בשנת 2021 שיחק בסדרה "לבד בבית" ובאותה שנה השתתף בתפקיד אורח בסדרה "מה שבע". בשנת 2022 שיחק לכמה פרקים בעונה השנייה של סדרת הנוער "סקיי", שם גילם את רמי. בשנת 2023 שיחק בסרט "לרוץ על החול". באותה שנה גילם רב שדכן בסדרת הטלוויזיה "יניב". בשנת 2024 התמודד עם דניאל סטיופין בתוכנית "אוטו אוכל VIP" ברשת 13. באותה שנה שיחק בסדרה "באש ובמים" בנטפליקס ובסדרה "אף אחד לא עוזב את פאלו אלטו" בקשת 12. בנוסף באותה שנה שיחק בסדרת הרשת הקומית "חזרנו" לצד טלי אורן. סוויסה מקיים אורח חיים מסורתי. אב לבת ובן, בתו אביטל סוויסה שיחקה בסדרה "שלי הכובשת" של כאן חינוכית. מופע מערכוני נונסנס - 2002–2006 טרזן וג'יין - 2005 בומבה ושפיץ - 2008 אני פה בגלל אשתי - 2012 מריחואנה - 2014 שי ורועי - 2012 - 2015 תיאטרון בית ליסין "שעה של שקט" בתפקיד לאו - 2016 "ההצגה חייבת להיגמר" תיאטרון בית ליסין - 2017 "החבר הכי טוב שלי" פסטיבל חיפה. תיאטרון הקיבוץ - 2017 זוכה אות הוקרה "החבר הכי טוב שלי" פסטיבל חיפה - 2017[דרוש מקור] תמונות יפואיות - 2018 סיפורו של טוביה בתפקיד טוביה החולב. תיאטרון הקיבוץ - 2018 לציונה כנף אחת. תיאטרון הקיבוץ - 2018 זוכה פרס שחקן ראשי להצגות ילדים ונוער על תפקידו ב "החבר הכי טוב שלי" - 2018[דרוש מקור] משרתם של שני אדונים תיאטרון בית ליסין. בתפקיד פנטלון - 2018 "פלאפל" הצגת יחיד. תיאטרון הקיבוץ - 2019 "ביעור חמץ" צוותא בתפקיד בן עטר - 2020 זוכה פרס הצגת יחיד "פלאפל" בפרס הצגות ילדים ונוער - 2020[דרוש מקור] "ניקוי ראש לשבכ" בתפקיד ראובן. תיאטרון הקומדיה/תיאטרון חיפה - 2021 "החבדניקים" בתפקיד מנשה המאפיונר. תיאטרון הקאמרי - 2022 הקומדיה על שוד הבנק (תיאטרון הקאמרי) בתפקיד קופר - 2023 תפקידים שונים במופע "מי שלא נולד - מפסיד" בתיאטרון הקאמרי במלאת 80 להולדתו של חנוך לוין - 2024 זוכה פרס ראש עיריית תל אביב יפו על תפקידו של קופר שחקן משנה ״בקומדיה על שוד הבנק״ תיאטרון הקאמרי - 2024[דרוש מקור] 2015 - "למכתוב מיילה רוב" (אין לברוח מהגורל) הצגה במרוקאית. מדיה וקבצים בנושא יניב סוויסה בוויקישיתוף יניב סוויסה, ברשת החברתית אינסטגרם יניב סוויסה, ברשת החברתית טיקטוק יניב סוויסה, במיזם "אישים" לתיעוד היצירה הישראלית יניב סוויסה, במסד הנתונים הקולנועיים IMDb (באנגלית) ליאת רון, ‏"בעולם הזה, אם אין תוכנית טלוויזיה שתקדם אותך, אתה לא מוכר יותר מ־5 הצגות", באתר גלובס, 9 באוגוסט 2019 ערן סויסה, במה, באתר ישראל היום, 21 במרץ 2019 קיץ ברבנר, ‏נועה קירל, "שב"ס" וכמעט "אמי": יניב סוויסה חווה פריחה מאוחרת, באתר מעריב אונליין, 23 בדצמבר 2019 דניאל שירין, ‏אנטולי וניסים ממשיכים לעשות בלגן, גם כשהמצלמות כבות, בעיתון מקור ראשון, 3 באוגוסט 2021 יפעת מנהרדט, כוכבי "קופה ראשית": "בסוף גילינו את הסוד האמיתי של החברות בינינו", באתר ynet, 8 במאי 2023 URBAN דרור זיו לחיים שרגא בפרסומת המדוברת ל, סרטון בערוץ "חיים שרגא - סוכנות שחקנים בניהול אישי", באתר יוטיוב (אורך: 01:09) חזרנו - סדרת רשת, ביישום טיקטוק חזרנו - סדרת רשת קומית, ברשת החברתית אינסטגרם השחקן העולה ריגש: "מניח תפילין בכל בוקר", באתר www.hidabroot.org, ‏2023-04-19